b'\n_START_ARTICLE_\nManga Love Story\n_START_SECTION_\nHistorien\n_START_PARAGRAPH_\nYura og Makoto m\xc3\xb8der hinanden til et Omiai (i Japan et m\xc3\xb8de arrangeret af et kontaktbureau). De er p\xc3\xa5 dette tidspunkt begge 25 \xc3\xa5r, men har hverken kysset, haft en k\xc3\xa6reste eller dyrket sex f\xc3\xb8r. I l\xc3\xb8bet af deres tidlige dates begynder de langsomt at forelske sig i hinanden, og s\xc3\xa5 frier Makoto til Yura, og hun svarer ja. De gifter sig, og nu skal de pr\xc3\xb8ve at have sex med hinanden f\xc3\xb8rste gang. Det kommer der mange problemer og megen morskab ud af. Samtidig er der sidekapitler med hovedpersonernes s\xc3\xb8skendes oplevelser.\n_START_SECTION_\nPersoner\n_START_PARAGRAPH_\nMakoto Onoda: 26 \xc3\xa5r. Han ser dog noget yngre ud. En funktion\xc3\xa6r, som arbejder i et kosmetikfirma. Han er som sagt gift med Yura, og har aldrig dyrket sex med andre, selvom han har mange fantasier. Han t\xc3\xa6nker ikke p\xc3\xa5 s\xc3\xa5 meget andet end sex, men s\xc3\xa6tter det da til side for k\xc3\xa6rligheden en sj\xc3\xa6lden gang imellem. Han st\xc3\xb8rste problem er, at han kommer meget hurtigt, men pludselig i slutningen bind 9 kommer han f\xc3\xb8rst efter 40 minutter. Vi ved endnu ikke, hvad der g\xc3\xb8res ved dette nye problem, men det m\xc3\xa5 tiden vise. Han eneste andet problem var at han ikke kunne i slutningen af bog 3 til begyndelsen af bog 4._NEWLINE_Yura Onoda: (pigenavn Kawada) 26 \xc3\xa5r. Den kvindelige hovedperson. Hun arbejdede i starten i et rejsebureau, men sagde sit arbejde op, efter bryllupsrejsen. Hun er gift med Makoto, og har aldrig pr\xc3\xb8vet at dyrke sex med andre. Hun havde faktisk heller ikke masturberet for alvor indtil hun var 25. Hun er en del naiv, og ogs\xc3\xa5 lidt passiv; hun er ikke meget for nye stillinger, og lader sig mest fork\xc3\xa6le under forspillet. Hun er m\xc3\xa5ske ogs\xc3\xa5 en tand for f\xc3\xb8jelig, hvis Makoto vil i seng med hende, s\xc3\xa5 okay. Hun har aldrig f\xc3\xa5et orgasme, og det er blevet diskuteret i l\xc3\xb8bet serien flere gang. Hun har et par gange haft et problem med ikke at kunne blive v\xc3\xa5d._NEWLINE_Megumi Yamaguchi: Yuras veninde. 27 \xc3\xa5r. Yura har kendt hende fra gymnasiet. Hun er gift, vi har dog kun set hendes mand i flashbacks, og har en del erfaring med sex. Hendes f\xc3\xb8rste gang var, da hun var 16. Hun bes\xc3\xb8ger af og til Yura sammen med Kanako for at give hende r\xc3\xa5d om sex._NEWLINE_Kanako Omura: Yuras veninde. 25 \xc3\xa5r. Hvor Yura kender hende fra vides ikke. Hun har ingen k\xc3\xa6reste; hun har dog haft en k\xc3\xa6reste, som vi kun har set i et flashback. Hendes f\xc3\xb8rste gang var, da hun var 18. Hun bes\xc3\xb8ger af og til Yura sammen med Megumi for at give hende r\xc3\xa5d om sex._NEWLINE_Akira Onoda: Mokotos storebror. 28-29 \xc3\xa5r. Advokat. Hans s\xc3\xa6rtr\xc3\xa6k er en sort prik i panden. Han er gift med Sanae, og er Makotos storebror. Han kommer ofte for at give Makoto r\xc3\xa5d om sex, og er ikke ked af at r\xc3\xa5be h\xc3\xb8jt om det i offentligheden. N\xc3\xa5r han og Makoto er alene er han derimod mere lavd\xc3\xa6mpet. Han har dyrket en del sex med Sanae, men er ikke s\xc3\xa5 vild mere, som han selv udtrykker det. Nogen af hans r\xc3\xa5d har Makoto rent faktisk kunne bruge. Bl.a. sendte han Makoto en bog med de 48 teknikker. Vi s\xc3\xa5 ham meget i de tidligere bind, men nu er han ikke meget med l\xc3\xa6ngere._NEWLINE_Sanae Onoda: Akiras kone. 27. Spiller ikke en st\xc3\xb8rre rolle, men ses ofte i n\xc3\xa6rheden af Akira. Hun har tydeligvis pr\xc3\xb8vet af f\xc3\xa5 orgasme, da hun er den f\xc3\xb8rste, der bringer emnet op omkring Yura. Hun er en del s\xc3\xb8dere end Akira, og er ikke bange for at give ham en lussing, n\xc3\xa5r han r\xc3\xa5ber for h\xc3\xb8jt op._NEWLINE_Rika Kawada: I bog 1 st\xc3\xa5r der, at hun er 20, men i bog 9 f\xc3\xa5r vi at vide, at hun snart er 20. Hun er Yuras lilles\xc3\xb8ster. Hun arbejder p\xc3\xa5 et diskotek. Hendes f\xc3\xb8rste gang var som h\xc3\xb8jest 16-\xc3\xa5rig. Hun er sandsynligvis den person i serien med mest erfaring i praksis, hvad ang\xc3\xa5r sex, og har fire bollevenner. Den f\xc3\xb8rste er Taku, den anden er en ung, kraftig mand, den tredje er en rig, \xc3\xa6ldre mand, og den fjerde er en gymnasiedreng. Hun har tidligere haft en k\xc3\xa6reste ved navn Shuji, og en anden, vi ikke kender navnet p\xc3\xa5. Hun har derudover haft et sidespring med en kollega. Hun bes\xc3\xb8ger ofte Yura og Makoto for at give dem r\xc3\xa5d om sex, og er meget n\xc3\xa6rg\xc3\xa5ende. Hun elsker Taku h\xc3\xb8jt, men han giver ikke tilbage, og vil kun i seng med hende. Hun har f\xc3\xa5et mange orgasmer og driller meget Makoto med, at han ikke er i stand til at give Yura en._NEWLINE_Makie Sugiyama: 23 \xc3\xa5r, m\xc3\xa5ske blevet 24. Single, har haft et forhold med en \xc3\xb8konomichef. Hun er Makotos kollega, og l\xc3\xa6gger hele tiden an p\xc3\xa5 ham. Hun vil n\xc3\xa6sten kun have aff\xc3\xa6rer med gifte m\xc3\xa6nd, og argumenterer \xc3\xa5ndssvagt for det. Hun har f\xc3\xa5et orgasme. Hun har v\xc3\xa6ret meget t\xc3\xa6t p\xc3\xa5 at forf\xc3\xb8re Makoto, da han var fuld._NEWLINE_Mai Nagao: 24 \xc3\xa5r, m\xc3\xa5ske blevet 25. Makotos kollega. Har pr\xc3\xb8vet at f\xc3\xa5 orgasme. Single. Hun kan ikke lide m\xc3\xa6nd, der kommer for hurtigt, er for lang tid om det eller ryger bagefter._NEWLINE_Ikuyo Tonegawa: 24 \xc3\xa5r, m\xc3\xa5ske blevet 25. Makotos kollega. Single. Har pr\xc3\xb8vet at f\xc3\xa5 orgasme. Kan ikke lide m\xc3\xa6nd, der kun kender mission\xc3\xa6rstillingen, eller ser fjernsyn, mens de g\xc3\xb8r det._NEWLINE_Taku Yamada: 21 \xc3\xa5r, m\xc3\xa5ske blevet 22. Rikas k\xc3\xa6reste. Meget egoistisk og t\xc3\xa6nker kun p\xc3\xa5 sex, helst uden gummi. Har altid en skjult hensigt, n\xc3\xa5r han g\xc3\xb8r noget for Rika. Han er blevet sl\xc3\xa5et af Rika flere gange, og det er han selv ude om. Men han er sandsynligvis okay i sengen, da han har givet Rika flere orgasmer i tr\xc3\xa6k.'